तमन्ना भाटिया
तमन्ना भाटिया (; अंग्रेजी: Tamannaah Bhatia; जन्म २१ डिसेम्बर १९८९) एक भारतीय अभिनेत्री हुन् जो मुख्यतया तमिल र तेलुगु चलचित्रहरूमा देखा पर्छिन्। उनी धेरै हिन्दी चलचित्रहरूमा पनि देखा पर्छिन्। अभिनयको अतिरिक्त, उनी स्टेज शोहरूमा पनि भाग लिन्छिन् र ब्रान्ड र उत्पादनहरूका लागि एक प्रसिद्ध सेलिब्रिटी समर्थनकर्ता हो।

सन् २००५ मा, उनले १५ वर्षको उमेरमा बलिउड चलचित्र चान्द सा रोशन चेहरा बाट अभिनय सुरु गरेकी थिइन् र तेलुगु सिनेमा र तमिल सिनेमामा काम गर्नु अघि, सन् २००५ मा प्रदर्शित भएको अभिजीत सावन्तको एल्बम 'आपका अभिजीत'बाट "लफ्जो में" एल्बम गीतमा देखा परेकी थिइन्। त्यहि वर्ष, तमन्नाले तेलुगु चलचित्रको सुरुवात 'श्री'बाट गरेकी थिइन्, र अर्को वर्ष उनी आफ्नो पहिलो तमिल चलचित्र 'केडी'मा देखा परेकी थिइन्। सन् २००७ मा, उनले दुई कलेज जीवन आधारित नाटक चलचित्र, तेलुगुमा 'ह्याप्पी डेज' र तमिलमा 'कल्लोरी'मा अभिनय गरेकी थिइन्।

उनका परियोजनाहरूमा सफल तमिल चलचित्रहरू 'अयान' (सन् २००९), 'पईया' (सन् २०१०), 'सिरुथाई' (सन् २०११), 'वीरम' (सन् २०१४), 'धर्मा दुरई' (सन् २०१६), 'देवी' (सन् २०१६), 'स्केच' (सन् २०१८) र उनको तेलुगु चलचित्रहरूमा '१००% लभ' (सन् २०११), 'राचा' (सन् २०१२), 'तडका' (सन् २०१३), 'बाहुबली: द बिगिनिङ' (सन् २०१५), 'बङ्गाल टाइगर' (सन् २०१५), 'ऊपिरी' (सन् २०१६), 'बाहुबली २: द कन्क्लुजन' (सन् २०१७), 'एफ २ – फन एन्ड फ्रस्ट्रेसन' (सन् २०१९) र 'सई रा नरसिम्हा रेड्डी' (सन् २०१९) शामिल छन्। यसरी उनले आफूलाई तमिल सिनेमा र तेलुगु सिनेमामा अग्रणी समकालीन अभिनेत्रीहरूको रूपमा स्थापित गरेकी थिइन्। उनी दक्षिण भारतीय सिनेमामा सबैभन्दा धेरै भुक्तानी पाउने अभिनेत्रीहरू मध्ये एक हुन्। उनले तीन विभिन्न भाषाहरूमा लगभग ६० चलचित्रहरूमा अभिनय गरिसकेकी छिन्।

प्रारम्भिक जीवन
तमन्नाको जन्म २१ डिसेम्बर १९८९ मा मुम्बईमा सन्तोष र रजनी भाटियाको लागि भएको थियो। उनको एक दाई, आनन्द छ। उनको बुबा हीरा व्यापारी हो। उनी सिन्धी हिन्दू वंशकी हुन्। उनले आफ्नो स्कूली शिक्षा मानेकजी कूपर एजुकेशन ट्रस्ट स्कूल, मुम्बईमा गरेकी थिइन्। पछि उनले संख्यात्मक कारणले 'तमन्ना'मा यसलाई थोरै फरक पार्दै आफ्नो पर्दाको नाम परिवर्तन गरेकी थिइन्। उनी १३ वर्षको उमेरदेखि नै काम गरिरहेकी थिइन्, जब उनको स्कूलको वार्षिक दिन समारोहमा देखा परेकी थिइन्। र उनलाई मुख्य भूमिका प्रस्ताव गरिएको थियो, जुन उनले लिएकी थिइन्, र उनी एक वर्ष मुम्बईको पृथ्वी थिएटरको हिस्सा पनि बनेकी थिइन्। उनी सन् २००५ मा प्रदर्शित भएको अभिजीत सावन्तको एल्बम 'आपका अभिजीत'बाट "लफ्जो में" एल्बम गीतमा पनि देखा परेकी थिइन्।

सन्दर्भ सामग्रीहरू

बाह्य कडीहरू

 
 
 

सन् १९८९ मा जन्म
जीवित मानिसहरू
तमिल चलचित्र अभिनेत्रीहरू
तेलुगु चलचित्र अभिनेत्रीहरू
हिन्दी चलचित्र अभिनेत्रीहरू
भारतीय चलचित्र अभिनेत्रीहरू
सिनेमा पुरस्कार विजेताहरू
विकिथन-८ मा बनाइएका वा सुधारिएका लेखहरू
सिन्धी मानिसहरू
भारतीय बाल अभिनेत्रीहरू
भारतीय हिन्दुहरू